Norsk Wikipedia rundede en halv million artikler 2. januar 2019. Æren tilkommer formentlig artiklen om den japanske fodboldspiller , der blev oprettet af . Når der skrives formentlig, er det fordi Gonta-Kun oprettede hele 282 artikler om japanske fodboldspillere den dag. Fælles for dem er dog, at de er stubbe med et par linjer tekst med basal information og en infoboks. Om Takehiro Kato får man således ikke så meget andet at vide, end at han er født 28. juli 1944, var forsvarsspiller og spillede for Gamba Osaka i 1993-1996. Forklaringen på de korte artikler skal nok søges i, at Gonta-Kun har japansk som modersmål, og at de norske artikler derfor må følge en standardopsætning. Masseoprettelsen af stubbene har dog givet anledning til en vis kritik blandt de norske brugere.
De norske brugere sørger dog også selv for at få oprettet både små og store artikler. Stort set samtidig med den ovennævnte artikel oprettede således en stub om barneskolen . Som absolut modsætning har oprettet artiklen om den bebyggelsesform med bygninger i mursten, der dominerede fra ca. 1840 til 1910, hvor Kristiania (nu Oslo) blev en storby. Artiklens størrelse er en storby værdig: 320.060 bytes ved oprettelsen. Det gør den til den femtelængste af de nu altså mere end en halv million artikler.
